Hr Villu Vane	Teie: 28.08.2024 nr 5.1-5/24/14825-1	
Transpordiamet	
	
 	Meie: 17.10.2024 nr 1-12/979 - 2	

	
	
Seisukohad liiklusõnnetuste põhjuste väljaselgitamise ekspertkomisjoni poolt esitatud ettepanekute osas		

Austatud Villu Vane	

1.	E. Vilde ja Akadeemia tee ristmik, Tallinn, Harju maakond. Ettepanek, kontrollida ajutiste liikluskorraldusvahendite projektikohast kasutamist. Ei saa välistada, et antud sündmuskohal oli korraldusvahendeid (aiad) ristmikul vääralt/ohtlikus asukohas ladustatud.
Analüüsinud nii konkreetset juhtumit, kui ka sõidukijuhtide käitumist analoogsetel ristmikel, saame väita järgmist. Tegemist on ristmikuga, kus sõidukijuhil on võimalus sooritada parempööre sõidukiirust oluliselt alandamata. Seega keskendub sõidukijuht vasakult lähenevate sõidukite olemasolu ja kauguse hindamisele, jättes temast paremal toimuva piisava tähelepanuta. Täiendavalt selgitame, et sarnase lahendusega ristmikest soovib linn, peamiselt tänavate rekonstrueerimisel, loobuda. Käesoleval aastal likvideeriti sarnane lahendus Tehnika-Endla ristmikul.
2.	Laagna tee (Laagna tee 80 juures), Tallinna linn, Harju maakond. Ettepanek. Kuna eelneval teelõigul on pikalt eritasandilisi ristumisi, siis kaaluda liiklusmärgi 137 „Foor“ paigaldamist mõlemale poole teed ca 150 meetrit enne ülekäigurada, et juhtida sõidukijuhtide tähelepanu võimalikule kiiruse vähendamise vajadusele.
Paigaldame liiklusmärgid 137 „Foor“ ning kaalume ka sõiduradade laiuste vähendamist.	

Lugupidamisega	
	
(allkirjastatud digitaalselt)	
	
Kristjan Järvan 	
abilinnapea		

Andres Urm
6404999 andres.urm@tallinnlv.ee